РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број 06-2/114-14

4. јун 2014. године

Б е о г р а д

ЗАПИСНИК

СА 10. СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 4. ЈУНА 2014. ГОДИНЕ

 Седница је почела у 15,45 часова.

 Седницом је председавао Зоран Бабић, председник Одбора.

 Седници су присуствовали чланови Одбора: Катарина Ракић, Александар Марковић, Олгица Батић, Обрад Исаиловић, Дарко Лакетић, Драгана Баришић и Снежана Маловић.

 Седници су присуствовали заменици одсутних чланова Одбора Весна Ракоњац, заменик Верољуба Матића и Катарина Шушњар, заменик Душице Стојковић.

 Милисав Петронијевић, члан Одбора, приступио је седници у току утврђивања дневног реда седнице.

 Ђорђе Милићевић, члан Одбора, приступио је седници у току разматрања четврте тачке дневног реда.

 Седници нису присуствовали чланови Одбора: Душица Стојковић, Милан Кркобабић, Весна Мартиновић, Петар Петровић, Љубиша Стојмировић, Верољуб Матић и Саша Максимовић.

 На предлог председника, Одбор је једногласно утврдио следећи

Д н е в н и р е д:

 1. Разматрање Одлуке Републичке изборне комисије 02 Број: 013-901/14 од 4. јуна 2014. године, о додели мандата народног посланика ради попуне упражњеног посланичког места у Народној скупштини;

 2. Разматрање захтева Соње Подунавац, заменика члана Републичке изборне комисије, за давање мишљења за обављање друге јавне функције (21 број 02-1302/14 од 6. маја 2014. године);

3. Разматрање захтева Др Драгане Баришић, народног посланика, за давање мишљења за обављање друге јавне функције (21 број 02-1294/14 од 6. маја 2014. године);

 4. Разматрање захтева Прим. др Нинослава Гирића, народног посланика, за давање мишљења за обављање друге јавне функције (21 број 02-1318/14 од 7. маја 2014. године);

 5. Разматрање захтева Александра Марковића, народног посланика, за давање мишљења за обављање друге јавне функције (21 број 02-1393/14 од 9. маја 2014. године);

 6. Разматрање захтева Зорана Бојанића, народног посланика, за давање мишљења за обављање друге јавне функције (21 број 02-1469/14 од 14. маја 2014. године);

 7. Разматрање захтева Ненада Милосављевића, народног посланика, за давање мишљења за обављање друге јавне функције (21 број 02-1487/14 од 14. маја 2014. године);

 8. Р а з н о

 **Прва тачка дневног реда**: Разматрање Одлуке Републичке изборне комисије 02 Број 013-901/14 од 4. јуна 2014. године, о додели мандата народног посланика ради попуне упражњеног посланичког места у Народној скупштини

 Председник Одбора упознао је чланове и заменике чланова Одбора са садржином Одлуке Републичке изборне комисије 02 Број 013-901/14 о додели мандата народног посланика ради попуне упражњеног посланичког места у Народној скупштини и Уверења о избору народног посланика Слободана Хомена.

 Дискусије није било.

 На предлог председника, Одбор је једногласно усвојио и Народној скупштини поднео следећи

И З В Е Ш Т А Ј

 Одбор је констатовао да је престанком мандата народном посланику Миодрагу Ракићу, изабраном са Изборне листе БОРИС ТАДИЋ - Нова демократска странка - Зелени, ЛСВ - Ненад Чанак, Заједно за Србију, VMDK, Заједно за Војводину, Демократска левица Рома, остало упражњено посланичко место у Народној скупштини, у складу са одредбом члана 88. Закона о избору народних посланика.

 Када народном посланику мандат престане пре истека времена на које је изабран, мандат се додељује кандидату са исте изборне листе са које је био изабран народни посланик, на начин утврђен у члану 92. Закона о избору народних посланика.

 Одбор је, поступајући у складу са одредбама члана 199. Пословника Народне скупштине, извршио увид у Одлуку Републичке изборне комисије и Уверење о избору народног посланика Слободана Хомена, изабраног са Изборне листе БОРИС ТАДИЋ - Нова демократска странка - Зелени, ЛСВ - Ненад Чанак, Заједно за Србију, VMDK, Заједно за Војводину, Демократска левица Рома, и утврдио да су подаци о избору народног посланика истоветни са подацима из Одлуке Републичке изборне комисије, чиме су се стекли услови за потврђивање мандата именованом народном посланику.

 Одбор предлаже да Народна скупштина одмах по пријему овог извештаја, констатује потврђивање мандата новоизабраном народном посланику Слободану Хомену.

 За известиоца Одбора на седници Народне скупштине одређен је Зоран Бабић, председник Одбора.

 **Друга тачка дневног реда**: Разматрање захтева Соње Подунавац, заменика члана Републичке изборне комисије, за давање мишљења за обављање друге јавне функције (21 број 02-1302/14 од 6. маја 2014. године);

 Председник одбора је обавестио чланове и заменике чланова Одбора да се Соња Подунавац обратила Одбору захтевом 21 број 02-1302/14 за давање позитивног мишљења за истовремено обављање функције заменика члана Републичке изборне комисије и функције секретара Скупштине града Београда.

 Дискусије није било.

 На предлог председника, Одбор је једногласно дао позитивно мишљење да Соња Подунавац, уз функцију заменика члана Републичке изборне комисије, може да обавља и функцију секретара Скупштине града Београда.

 **Трећа тачка дневног реда**: Разматрање захтева Др Драгане Баришић, народног посланика, за давање мишљења за обављање друге јавне функције (21 број 02-1294/14 од 6. маја 2014. године)

 Председник одбора је обавестио чланове и заменике чланова Одбора да се Др Драгана Баришић обратила Одбору захтевом 21 број 02-1294/14 за давање позитивног мишљења за истовремено обављање функције народног посланика и функције члана Управног одбора Завода за јавно здравље из Крушевца.

 Дискусије није било.

 На предлог председника, Одбор је једногласно дао позитивно мишљење да Др Драгана Баришић, уз функцију народног посланика, може да обавља и функцију члана Управног одбора Завода за јавно здравље из Крушевца.

 **Четврта тачка дневног реда**: Разматрање захтева Прим. др Нинослава Гирића, народног посланика, за давање мишљења за обављање друге јавне функције (21 број 02-1318/14 од 7. маја 2014. године)

 Председник одбора је обавестио чланове и заменике чланова Одбора да се Прим. др Нинослав Гирић обратио Одбору захтевом 21 број 02-1318/14 за давање позитивног мишљења за истовремено обављање функције народног посланика и функције председника Управног одбора Института за рехабилитацију из Београда.

 Дискусије није било.

 На предлог председника, Одбор је једногласно дао позитивно мишљење да Прим. др Нинослав Гирић, уз функцију народног посланика, може да обавља и функцију председника Управног одбора Института за рехабилитацију из Београда.

 **Пета тачка дневног реда**: Разматрање захтева Александра Марковића, народног посланика, за давање мишљења за обављање друге јавне функције (21 број 02-1393/14 од 9. маја 2014. године)

 Председник одбора је обавестио чланове и заменике чланова Одбора да се Александар Марковић обратио Одбору захтевом 21 број 02-1393/14 за давање позитивног мишљења за истовремено обављање функције народног посланика и функције члана Управног одбора Установе за физичку културу Спортско-рекреативног центра „Ташмајдан“ из Београда.

 Дискусије није било.

 На предлог председника, Одбор је једногласно дао позитивно мишљење да Александар Марковић, уз функцију народног посланика, може да обавља и функцију члана Управног одбора Установе за физичку културу Спортско-рекреативног центра „Ташмајдан“ из Београда.

 **Шеста тачка дневног реда**: Разматрање захтева Зорана Бојанића, народног посланика, за давање мишљења за обављање друге јавне функције (21 број 02-1469/14 од 14. маја 2014. године)

 Председник одбора је обавестио чланове и заменике чланова Одбора да се Зоран Бојанић обратио Одбору захтевом 21 број 02-1469/14 за давање позитивног мишљења за истовремено обављање функције народног посланика и функције члана Скупштине „Железнице Србије“ а.д. Београд.

 Дискусије није било.

 На предлог председника, Одбор је једногласно дао позитивно мишљење да Зоран Бојанић, уз функцију народног посланика, може да обавља и функцију члана Скупштине „Железнице Србије“ а.д. Београд.

 **Седма тачка дневног реда:** Разматрање захтева Ненада Милосављевића, народног посланика, за давање мишљења за обављање друге јавне функције (21 број 02-1487/14 од 14. маја 2014. године)

 Председник одбора је обавестио чланове и заменике чланова Одбора да се Ненад Милосављевић обратио Одбору захтевом 21 број 02-1487/14 за давање позитивног мишљења за истовремено обављање функције народног посланика и функције члана Програмског одбора Радиодифузне установе Србије.

 Дискусије није било.

 На предлог председника, Одбор је једногласно дао позитивно мишљење да Ненад Милосављевић, уз функцију народног посланика, може да обавља и функцију члана Програмског одбора Радиодифузне установе Србије.

 **Осма тачка дневног реда**: **Разно**

 У оквиру ове тачке дневног реда није било питања ни предлога.

\*\*\*

 Седница је завршена у 15,55 часова.

 Саставни део овог записника чини обрађени тонски снимак седнице Одбора.

 СЕКРЕТАР ПРЕДСЕДНИК

Светлана Дедић Зоран Бабић